**מורים יקרים,**

באתר התכנית*מתמטיקה משולבת*תוכלו למצוא חומרי הערכה חדשים לכיתות ז – ט. החומרים נמצאים במדור **חומרים למורים**

[**https://stwww1.weizmann.ac.il/math-rehovot/teachers**](https://stwww1.weizmann.ac.il/math-rehovot/teachers)

תחת הכותרת "חומרי הערכה" במדור זה, תמצאו:

**מאגר פריטי הערכה לכיתות ז – ט**

המאגר כולל פריטים מסוגים שונים: פריטים הדורשים טכניקה אלגברית, פריטים מילוליים, פריטים לא שגרתיים, ופריטים אינטגרטיביים. המאגר מאפשר למורים בחירה מושכלת של פריטים לפי המאפיינים השונים.

בנוסף לציון הכיתה והנושא המתמטי, כל פריט במאגר מתויג לפי רמות חשיבה ורמות קושי.

פריטי המאגר מופיעים במקבצים. בכל מקבץ שלושה פריטים, שקולים מבחינת תוכן ואסטרטגיית פתרון, אך שונים מבחינת רמת הקושי.

הפריטים מופיעים בגרסת WORD ובגרסת PDF.

|  |  |  |  |  |
| --- | --- | --- | --- | --- |
| **כיתה ז** |  | **כיתה ח** |  | **כיתה ט** |
| **חוקיות** |  | **משוואות**  |  | **פונקציה ריבועית א' \*חדש** |
| **מספרים מכוונים** |  | **בעיות מילוליות \*חדש** |  | **גאומטריה – מקבילית \*חדש** |
| **פישוט והצבה של ביטויים אלגבריים** |  | **יחס וקנה מידה \*חדש** |  | **פונקציה ריבועית ב' \* בקרוב** |
| **ביטויים אלגבריים זהים** |  | **פונקציה קווית** |  | **גאומטריה – מעוין \* בקרוב** **מלבן וריבוע** |
| **משוואות** |  | **חפיפה \*חדש** |  |  |
| **בעיות מילוליות** |  | **משולש שווה-שוקיים \*חדש**  |  |  |
|  |  | **דמיון משולשים**  |  |  |

פריטי המאגר שפותחו לעת עתה עוסקים בנושאים הבאים:

**שאלונים לקראת סיכום נושא לכיתות ז - ט**

השאלונים מאפשרים הערכה מעצבת (ולא מסכמת!) של ההוראה והלמידה של נושאים נבחרים מתכנית הלימודים לכיתות ז – ט. השאלונים נועדו לספק לתלמידים ולמורים מידע על הבנת המושגים והתהליכים המתמטיים הקשורים לנושא הנלמד. כל שאלון מכיל שאלות שעוסקות בנושא אחד ומכוונות לתלמידים שלומדים מתמטיקה ברמה מקיפה רגילה (ולא מצומצמת). השאלונים מאפשרים למורה לקבל בקלות ובמהירות תמונה כיתתית על הבנת הנושא הנלמד.

השאלות בשאלונים הן רבות-ברירה, ורובן מעמתות את התלמידים עם תפיסות מוטעות וטעויות נפוצות. כתוצאה מכך הן עלולות להתפרש כשאלות "מכשילות" ו-"בלתי הוגנות". לכן, אנחנו ממליצים שלא להשתמש בשאלונים אלה במסגרת של מבחן מסכם "הקובע ציון בתעודה", אלא כפעילות כיתתית או כמשימת בית המלווה בדיונים כיתתיים ובטיפול נוסף בקשיים שהתגלו. כל שאלון מיועד לעבודה של התלמידים בפרק זמן של כ- 60-90 דקות, בכיתה או בבית.

כל שאלון מכיל שאלות מנושא אחד והוא מופיע ב – 3 גרסאות: גרסת WORD, גרסת PDF, ושאלון מקוון.

השאלונים שפותחו לעת עתה עוסקים בנושאים הבאים:

|  |  |  |  |  |
| --- | --- | --- | --- | --- |
| **כיתה ז** |  | **כיתה ח** |  | **כיתה ט** |
| **חוקיות** |  | **חפיפת משולשים** |  | **משוואה ופונקציה ריבועית א** |
| **מספרים מכוונים** |  | **דמיון** |  | **משוואה ופונקציה ריבועית ב** |
| **משוואות, ביטויים ובעיות מילוליות** |  | **תיכון ומשולש שווה-שוקיים** |  | **מרובעים** |
| **שטחים והיקפים של מצולעים** |  | **בעיות תנועה** |  | **טכניקה אלגברית א \*חדש** |
| **משולשים צלעות וזוויות** |  | **משפט פיתגורס** |  | **טכניקה אלגברית ב \*חדש** |
| **פונקציות וגרפים** |  | **מערכת משוואות** |  |  |
| **מעגל ועיגול** |  | **משוואות וביטויים  \*חדש****עם מכנים** |  |  |